松竹草堂论书两评刘熙载——刘正成论清人书论十二札 （之八）松竹草堂论书两评刘熙载
——刘正成论清人书论十二札 （之八）
刘熙载云， 李阳冰篆书，自以为“斯翁之后，直至小生”。然欧阳《集古录》论唐篆，于阳冰之前称王遹，于其后称李灵省，则当代且非无人，而况于古乎？
此论自可成立，但是一代自有一代之领袖，即今之所谓代表性书法家也。李阳冰篆书推之唐代，因无出其右者也。
又云，论唐人书者，别欧、褚为北派，虞为南派。盖谓北派本隶，欲以此尊欧、褚也。然虞正自有篆之玉箸意，特主张北书者不肯道耳。
刘熙载此论一则，已受阮元包世臣之北碑南帖论之影响，二则有调和南北之用心，实中庸者也。刘熙载生于嘉庆后期，固其《艺概》之论书者，足见其时碑学之风渐炽之影响，读其自应辨其时代也。
草堂论书两评刘熙载，丙申清明前一日于泥龟梦蝶堂上正成识之。